૧૨ વર્ષની છોકરીમાં જે સમજણશક્તિનો વિકાસ થાય છે તે છોકરાઓની બાબતમાં ૧૫ કે ૧૬ વર્ષની ઉંમરે થતો હોય છે. સ્ત્રીઓ ત્રણથી ચાર વર્ષ નાની હોય તો પણ પુરુષ જેટલી જ ‘મેચ્યોર્ડ’ હોય છે. આવા લગ્નો વધુ સફળ નીવડતા હોય તો નવાઇ નહીં. સ્ત્રી જો પુરુષની ઉંમર જેટલી કે તેથી પણ મોટી હોય તો – બુદ્ધિ અને શાણપણની અસમાનતાથી બેઉના અહમ્ ટકરાઇ શકે અને લગ્નજીવનની નિષ્ફળતાની શક્યતા વધી પણ શકે. આજ બાબત ભણતર માટે પણ લાગુ પડે છે. પુરુષો પોતાના કરતા ઓછુ ભણેલી કે ઓછું જાણતી સ્ત્રીઓને પસંદ કરે છે. એટલું જ નહીં અગર છોકરી કમાતી હોય તો – તે પોતાના કરતા ઓછું કમાતી હોય તો જલદીથી પસંદ કરે છે. જો છોકરી છોકરા કરતા વધુ કમાતી હોય તો છોકરો લઘુતાગ્રંથિ અનુભવ્યા કરે છે. અને લગ્નજીવનમાં ભંગાણ પડવાની શક્યતા વધી જાય છે.